《和春谷用弓字见寄 其一》
宋代·林希逸

奴去看鱼笱，儿寻射鸭弓。养痾三径里，取友一溪中。

日苦经檐短，天如罩野穹。过从人绝少，访问愧春翁。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。